Frigård kom til Ham-Kam fra Lierse før 2004-sesongen og debuterte for klubben mot Sogndal i første serierunde samme år. Han ble toppscorer i Ham-Kam med ni mål i 2004. Han fikk ikke spille like mye i 2005-sesongen, særlig ikke etter at Markus Ringberg kom til klubben. Da sesongen var over, gikk han til 2.-divisjonslaget Eidsvold Turn, hvor han ble i to sesonger før han la opp som fotballspiller i november 2007.